

PROJEKTS uz 16.01.2025.

vēlamais datums izskatīšanai: Finanšu komitejā 22.01.2025.

domē: 30.01.2025.

sagatavotājs: Ilona Gotharde, Linda Cintiņa

ziņotājs: Ilona Gotharde

LĒMUMS

Ādažos, Ādažu novadā

2025. gada 30. janvārī **Nr.**«DOKREGNUMURS»

**Par nomas un pakalpojumu maksu Ādažu pirmsskolas izglītības iestādē “Strautiņš”**

Ar Ādažu novada pašvaldības domes 04.09.2018. lēmumu Nr. 200 “Par pakalpojumu cenas un nomas maksas noteikšanu pirmsskolas izglītības iestādē “Strautiņš”” (turpmāk – Lēmums), pašvaldība noteica iestādes telpu nomas maksu, pulciņu nodarbību apmeklējumu cenu un maksu par peldbaseina pakalpojumu.

Lēmums praksē ir radījis tā interpretāciju attiecībā par atlaižu piemērošanu peldbaseina maksai, un ir nepieciešams precizēt atlaižu piešķiršanas kritērijus.

Ņemot vērā, ka pēc Lēmuma pieņemšanas tajā vairākkārt tika izdarīti grozījumi, ir lietderīgi pieņemt Lēmumu jaunā redakcijā.

Pamatojoties uz Pašvaldību likuma 4. panta pirmās daļas 6. punktu, 10. panta otrās daļas 2. punkta d) apakšpunktu, kā arī Izglītības, kultūras, sporta un sociālās komitejas 08.01.2025. atzinumu, Ādažu novada pašvaldības dome

**NOLEMJ:**

1. Noteikt pirmsskolas izglītības iestādes “Strautiņš” (turpmāk – ĀPII) interešu izglītības pulciņu nodarbību apmeklējumu cenas:

|  |  |  |  |
| --- | --- | --- | --- |
| **Nr.** | **Pulciņš** | **Ilgums**  (minūtes) | **Cena**  (EUR, bez PVN) \* |
| 1.1. | Mākslas skoliņa | 40 | 1,96 |
| 1.2. | Peldētapmācības pulciņš ĀPII izglītojamajam (kods VIIS AS022700) | 40 | 5 |

**\*** *Ar PVN neapliek pirmsskolas izglītības iestāžu sniegtos bērnu uzturēšanās un izglītības pakalpojumus (Pievienotās vērtības nodokļa likuma 52. panta vienpadsmitā daļa)*

1. Interešu izglītības pulciņu maksu kārtējā mācību gadā var samazināt ĀPII vadītājs, pieņemot lēmumu, pamatojoties uz datiem valsts un pašvaldības datu reģistros, un informējot par to Centrālās pārvaldes Grāmatvedības nodaļu, ar to kalendāra mēnesi, kurā iestājušies atlaižu saņemšanas priekšnoteikumi:
   1. 25 % apmērā, ja 1 izglītojamais apmeklē 2 pulciņus, un izglītojamā dzīvesvieta kopā ar vienu no vecākiem ir deklarēta vienā adresē Ādažu novada administratīvajā teritorijā;
   2. 35 % apmērā, ja 2 izglītojamie no vienas ģimenes apmeklē kādu no pulciņiem, un izglītojamo dzīvesvieta kopā ar vienu no vecākiem ir deklarēta vienā adresē Ādažu novada administratīvajā teritorijā;
   3. 50 % apmērā, ja daudzbērnu ģimenē ir 3 un vairāk bērnu, kuru dzīvesvieta kopā ar vienu no vecākiem ir deklarēta vienā adresē Ādažu novada administratīvajā teritorijā, un vismaz 1 izglītojamais apmeklē kādu no ĀPII pulciņiem (atlaide stājas spēkā ar mēnesi, kurā vecāki iesniedz iesniegumu portāla [www.epakalpojumi.lv](http://www.epakalpojumi.lv) sadaļā “e-Privilēģijas”. Iesniegumu iesniedz par katru mācību gadu);
   4. 65 % apmērā, ja daudzbērnu ģimenē ir 3 un vairāk bērnu, kuru dzīvesvieta kopā ar vienu no vecākiem ir deklarēta vienā adresē Ādažu novada administratīvajā teritorijā, un vismaz 3 izglītojamie apmeklē kādu no ĀPII pulciņiem (atlaide stājas spēkā ar mēnesi, kurā vecāki iesniedz iesniegumu portāla [www.epakalpojumi.lv](http://www.epakalpojumi.lv) sadaļā “e-Privilēģijas”. Iesniegumu iesniedz par katru mācību gadu).
2. No interešu izglītības pulciņu maksājuma atbrīvo bāreņus, bērnus ar invaliditāti un izglītojamos, kuru ģimenei piešķirts trūcīgās vai maznodrošinātās personas statuss, ja izglītojamā un viena no vecākiem vai aizbildņa deklarētā dzīvesvieta atrodas Ādažu novada administratīvajā teritorijā.
3. Atlaides piešķir par laika periodu, kamēr pastāv to piešķiršanas priekšnosacījumi un tās nesummējas.
4. Ja maksājumi par interešu izglītības pulciņu nodarbību apmeklējumiem nav veikti vairāk kā 3 mēnešus, ĀPII ir pienākums atskaitīt izglītojamo no pulciņa.
5. Noteikt ĀPII peldbaseina pakalpojumu un nomas maksu:

|  |  |  |  |
| --- | --- | --- | --- |
| **Nr.** | **Baseina pakalpojums** | **Ilgums**  **(**minūtes) | **Cena**  **(**EUR, bez PVN) |
| 6.1. | **Bērns** (ārpus pulciņu nodarbībām) | 60 | 5.50 |
| 6.2. | **Pieaugušais** | 60 | 6.35 |
| 6.3. | **Pensionārs** | 60 | 4.45 |
| 6.4. | **Pieaugušais un bērns** (līdz 12 gadu vecumam) | 60 | 8.30 |
| 6.5. | **Ģimene** (2 pieaugušie un 1-2 bērni) | 60 | 15.12 |
| 6.6. | **Par katru nākamo bērnu** | 60 | 3.85 |

1. Noteikt 50 % atlaidi peldbaseina pakalpojumu un nomas maksai Ādažu novada pašvaldības darbiniekiem 1 reizi nedēļā, 60 minūtes, ārpus darba laika.
2. Maksu par Siguļu pirmsskolas izglītības iestādes “Piejūra” izglītojamo peldētapmācību ĀPII peldbaseinā piemēro domes 29.08.2024. lēmumā Nr. 345 “Par Siguļu pirmsskolas izglītības iestādes “Piejūra” izglītojamo peldētapmācību” noteiktajā apmērā un kārtībā.
3. Noteikt ĀPII telpu nomas maksu (t.sk., nepilnai stundai aprēķina kā par pilnu stundu):

|  |  |  |  |
| --- | --- | --- | --- |
| **Nr.** | **Nomas objekts** | **Laiks**  (stundas) | **Cena stundā**  (EUR, bez PVN) |
| 9.1. | **Aktu zāle (mazā zāle)**  (ar izglītību un kultūru saistītam mērķim) | 1 | **5** |
| 9.2. | **Multifunkcionālā zāle**  (ar 2 ģērbtuvēm un dušas telpām) | 1 | **20,24** |
| 9.3. | **Baseina noma peldētapmācības nodarbībām** | 1 | **19,01** |

1. Noteikt multifunkcionālās zāles telpu izmantošanas mērķus šādā prioritārā secībā:
   1. ĀPII vajadzībām;
   2. Ādažu novada pašvaldības iestāžu vajadzībām;
   3. ar izglītību, kultūru un sportu saistītiem pasākumiem, ko organizē juridiskas personas, saskaņā domes patstāvīgo komiteju vai domes atzinumu vai lēmumu;
   4. pārējie lietotāji.
2. Sabiedriskā labuma organizācijas var bez atlīdzības lietot multifunkcionālās zāles telpas ne vairāk kā 1 stundu nedēļā tikai Publiskas personas finanšu līdzekļu un mantas izšķērdēšanas novēršanas likumā paredzētajos gadījumos.
3. ĀPII vadītājai:
   1. informēt vecākus ar e-pasta starpniecību vai portālā [www.epakalpojumi.lv](http://www.epakalpojumi.lv) par piemērotajām atlaidēm un atbrīvojumiem izglītojamajiem, kā arī par to pārtraukšanu;
   2. nodrošināt lēmumu par piemērotajām atlaidēm un atbrīvojumiem publicēšanu portālā [www.epakalpojumi.lv](http://www.epakalpojumi.lv);
   3. nodrošināt vecāku savlaicīgu informēšanu par 2. punktā noteikto iesniegumu iesniegšanas kārtību kārtējam mācību gadam.
4. Pašvaldības izpilddirektoram organizēt lēmuma izpildes kontroli.
5. Lēmuma nosacījumus piemērot ar 2025. gada 1. februāri, izņemot attiecībā uz ĀPII vadītājas lēmumiem par atlaidēm, kas pieņemti līdz 01.02.2024.

Ar šī lēmuma spēkā stāšanos spēku zaudē Ādažu novada domes 04.09.2018. lēmums Nr. 200 „Par pakalpojumu cenas un nomas maksas noteikšanu pirmsskolas izglītības iestādē “Strautiņš””.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:



Ilona Gotharde, 22032341